Registeel

Ime "Registeel" kombinacija je riječi *"Rex"* (gen. *"Regis"*), latinske riječi za kralja ili veličanstvo, i engleske riječi *"steel"* = čelik. Zbog toga, Registeelovo ime doslovno znači "Kralj čelika" ili "Čelični kralj".

## Biološke karakteristike

Registeel nalikuje na robota, u većoj mjeri od Regirocka i Regicea. Metalne je strukture, sa srebrnom vanjštinom i tamnom unutrašnjošću tijela. Umjesto lica, Registeel ima oznaku od šest ružičastih točki koje čine vodoravno izduženi šesterokut, sa sedmom točkom u središtu. Oznaka nalikuje Brailleovom pismu.

Iako je klasificiran kao Čelični Pokémon, Registeel je zapravo načinjen od nepoznate tvari sa neobičnim svojstvima. Njegovo je tijelo tvrđe od bilo kakvog metala poznatog čovjeku, iako je istovremeno fleksibilno i šuplje iznutra. Zbog činjenice da nijedan poznati materijal ne pokazuje takvo izvanredno ponašanje, učenjaci u Pokémon svijetu teoretiziraju da je Registeel vanzemaljskog podrijetla. Registeelova je prehrana također obavijena velom tajne; nitko ne zna što on zapravo jede i na koji način, a pitanje je i ako on uopće ima potrebu za bilo kakvom tvari.
  
Prema navodima iz Pokémon videoigre, jedna je od starih civilizacija zarobila Registeela zajedno sa Regiceom i Regirockom u tri različite špilje, koje su nekada ljudi nastanjivali. Učinili su to zbog straha prema ta tri Pokémona, prema kojima su osjećali da im "duguju za sve što imaju u životu".

## U videoigrama

Registeela se može pronaći u *Pokémon Ruby*, *Sapphire* i *Emerald* videoigrama. Kao što je to slučaj sa svim Legendarnim Pokémonima, postoji samo jedan Registeel u čitavoj igri. Smješten je u Drevnoj grobnici, na Stazi 120. Kako bi ušao u ruševine, igrač prethodno mora otvoriti njihove zapečaćene ulaze, a zatim otkriti vrata u svetištu prateći dugačak proces opisan Brailleovim pismom. Registeel se pojavljuje kao šef u *Pokémon Mystery Dungeon* igri.

Dok se Regirock usredotočuje na *Attack* i *Defense* statuse, a Regice na *Special Attack* i *Special Defense* statuse, Registeel uspostavlja ravnotežu između njih dvojice jer ima jednake napadačke i obrambene sposobnosti, imajući elementarne vrijednosti u tim statistikama jednake prethodno spomenutim Regi-Pokémonima. Kao što je slučaj sa njima, i Registeel ima nizak *Speed* status. Može naučiti *Čeličnu obranu* (*Iron Defense*) i *Amneziju* (*Amnesia*) kako dalje povisio svoje obrambene mogućnosti, kao i *Kletvu* (*Curse*), koja povisuje njegov *Attack* i *Defense* status, smanjujući njegov ionako nizak *Speed* status. Zbog toga se Registeelu obično daje prednost u borbi od ostala dva Regi-Pokémona.

Registeel se pojavljuje u *Pokémon Ranger* igri kao jedan od tri Legendarna Pokémona koje igrač smije zadržati. Druga dva su Regice i Regirock. Može stvarati čelične lopte kako bi spriječio igrača da ga uhvati.

## U animiranoj seriji

Registeel se pojavio u osmom Pokémon filmu *Pokémon: Lucario and the Mystery of Mew*. Zajedno sa Regiceom i Regrockom, čuvar je *Stabla početka svijeta* te napadne Asha i njegove prijatelje. Nakon što ustanove da nisu nikakva prijetnja, Registeel i njegovi drugovi ostave Asha i prijatelje na miru. U filmu, svo troje je pričalo, na čudan, robotski način, a tijekom pričanja, točke na mjestu njihova lica svijetlile bi i stvarale različite oznake.

Registeel se pojavio u epizodi "Battle Pyramid Again! VS Registeel!", kao partner Kralja piramide, Brandona. Pobijedio je Ashovog Torkoala, koristeći moćnu tehniku *Praćenja* (*Lock-On*)/*Gromovitog topa* (*Zap Cannon*).